Suchinthana/ta-wikipedia huggingface dataset:
அந்தோணி ஹோப்கின்ஸ்

சர் பிலிப் அந்தோனி ஹாப்கின்ஸ் CBE (Sir Philip Anthony Hopkins பிறப்பு 31 டிசம்பர் 1937) ஒரு வெல்ஷ் நடிகர், இயக்குநர் மற்றும் தயாரிப்பாளர் ஆவார். 1992 ஆம் ஆண்டில் சிறந்த நடிகருக்கான அகாதமி விருதை வென்றார், மேலும் மூன்று முறை  விருதுக்கு பரிந்துரை செய்யப்பட்டார். ஹாப்கின்ஸ் மூன்று  முறை பாப்டா  விருதினையும், இரண்டு  முறை எம்மிகள் மற்றும் சிசில் பி. டிமில்லே  போன்ற  விருதுகளையும் வென்றுள்ளார் . 1993 ஆம் ஆண்டில், இரண்டாம் எலிசபெத் மகாராணியால் கலைக்கான சேவைகளுக்காக அவர் நைட்   பட்டம் பெற்றார். 2003 ஆம் ஆண்டில் ஹாப்கின்ஸ் ஹாலிவுட் வாக் ஆஃப் ஃபேமில்  இடம்பெற்றார், மேலும் 2008 ஆம் ஆண்டில், பிரித்தானிய அகாதமி ஆஃப் பிலிம் அண்ட் டெலிவிஷன் ஆர்ட்ஸிலிருந்து வாழ்நாள் சாதனையாளராக  அறிவிக்கப்பட்டார்.

1957 ஆம் ஆண்டில் ராயல் வெல்ஷ் இசை மற்றும் நாடகக் கல்லூரியில் பட்டம் பெற்ற பிறகு, லண்டனில் உள்ள ராயல் அகாதமி ஆஃப் டிராமாடிக் ஆர்ட்டில் பயிற்சி பெற்றார், பின்னர் லாரன்ஸ் ஆலிவர் ,ராயல் நேஷனல் தியேட்டரில் சேர அழைத்தார். 1968 ஆம் ஆண்டில், தி லயன்   திரைப்படத்தில் விண்டரில் ரிச்சர்டாக நடித்தார்.  1970 களின் நடுப்பகுதியில், ரிச்சர்ட் அட்டன்பரோ இவரை இந்தத்  தலைமுறையின் சிறந்த நடிகர் என்று பாராட்டினார்.

ஹாப்கின்ஸ் தி சைலன்ஸ் ஆஃப் தி லாம்ப்ஸ் திரைப்படத்தில் இவர் ஹன்னிபால் லெக்டராக நடித்தார். இதற்காக அவர் சிறந்த நடிகருக்கான அகாதமி விருது பெற்றார். அதன் தொடர்ச்சியாக  ஹன்னிபால், மற்றும் ரெட் டிராகனிலும் நடித்தார். தி ரெமெயின்ஸ் ஆஃப் தி டே (1993), நிக்சன் (1995), மற்றும் அமிஸ்டாட் (1997) ஆகிய படங்களில்  நடித்ததன் மூலம் ஹாப்கின்ஸ் அகாதமி விருதுகளுக்கு பரிந்துரைக்கப்பட்டார். 84 சேரிங் கிராஸ் ரோடு (1987), தி எலிபண்ட் மேன் (1980), ஹோவர்ட்ஸ் எண்ட் (1992), பிராம் ஸ்டோக்கரின் டிராகுலா (1992), லெஜண்ட்ஸ் ஆஃப் தி ஃபால் (1994), மீட் ஜோ பிளாக் (1998), தி மாஸ்க் சோரோ (1998), மற்றும் தோர் (2011) மற்றும் அதன் 2013 மற்றும் 2017 பதிப்புகள் ஆகியன மற்ற குறிப்பிடத்தக்க திரைப்படங்கள் ஆகும்.  2015 ஆம் ஆண்டில், பிபிசி தொலைக்காட்சியின் தி டிரஸ்ஸரில் நடித்தார், 2016 மற்றும் 2018 ஆம் ஆண்டுகளில், வெஸ்ட்வொர்ல்டு என்ற எச்.பி.ஓ தொலைக்காட்சித் தொடரில் நடித்தார்.

ஆரம்பகால வாழ்க்கை மற்றும் கல்வி 
கிளாமோர்கனின் போர்ட் டால்போட்டின் புறநகர்ப் பகுதியான மார்கமில் 1937 ஆம் ஆண்டு புத்தாண்டு தினத்தில் ஹாப்கின்ஸ் பிறந்தார். அவரது பெற்றோர் அன்னி முரியல் மற்றும் ரிச்சர்ட் ஆர்தர் ஹாப்கின்ஸ் ஆவர். நான் விசேஷமானவனாகவோ அல்லது வித்தியாசமாகவோ இருக்கலாம் என்ற உணர்வு வரும்போதெல்லாம், நான் என் தந்தையைப் பற்றி நினைத்துக்கொள்கிறேன்.. இவர் தனது பள்ளிநாட்களில் கல்வி கற்பதை விட ஓவியம் வரைதல் அல்லது பியானோ வாசித்தல் போன்றவற்றில் அதிக ஈடுபாடு கொண்டிருந்தார்.ஜோன்ஸின் மேற்கு மோன்மவுத் சிறுவர் பள்ளியில் இவர் கல்வி பயின்றார் ஐந்து ஆண்டுகள் அங்கு கல்வி கற்ற பின்னர் வேல் ஆஃப் கிளாமோர்கனில் உள்ள கவ்பிரிட்ஜ் இலக்கண பள்ளியில் கல்வி பயின்றார். 2002 ஆம் ஆண்டு ஒரு நேர்காணலில் அவர் இவ்வாறு கூறினார்:நான் கல்வி கற்றலில் மிகவும் பின் தங்கி இருந்தேன் இதனால் சில சமயங்களில்  கேலி செய்யப்பட்ட தான் ஒரு முட்டாள் என்று நினைத்தாக கூறினார்.

குறிப்புகள் 

சிறந்த நடிகருக்கான அகாதமி விருதை வென்றவர்கள்
பிரித்தானிய அகாடமி திரைப்பட விருதுகள் வென்றவர்கள்
வாழும் நபர்கள்
1937 பிறப்புகள்
ஃபிரடரிக் ஆசுட்டன்

சர் ஃபிரடெரிக் வில்லியம் மல்லண்டெய்ன் ஆஷ்டன் (Sir Frederick William Mallandaine Ashton)17 செப்டம்பர் 1904    18 ஆகஸ்ட் 1988) ஒரு பிரித்தானிய பாலே நடன கலைஞர் மற்றும் நடன இயக்குநர் ஆவார். இவர்  நடன இயக்குனராகவும் பணியாற்றினார்.

வாழ்க்கை மற்றும் தொழில்

ஆரம்ப ஆண்டுகளில் 
ஜார்ஜ் ஆஷ்டன் 1864 ஆம் ஆண்டில் பிறந்தார். இவரது தந்தை ஜார்ஜ் ஹாஸ்தனுக்கும் அவரின் இரண்டாவது மனைவி ஜார்ஜியாவிற்கும் இவர் நான்காவது குழந்தையாகப் பிறந்தார். ஆஷ்டன் மத்திய மற்றும் தென் அமெரிக்க கேபிள் நிறுவனத்தின் மேலாளராகவும், குயாகுவில் உள்ள பிரித்தானிய தூதரகத்தில் துணைத் தூதராகவும் இருந்தார்.

1907 ஆம் ஆண்டில் இவரது குடும்பம் பெருவில் உள்ள லிமாவுக்கு குடிபெயர்ந்தது, அங்கு ஆஷ்டன் ஒரு தொமினிக்கன் சபைபள்ளியில் பயின்றார். அவர்கள் 1914 ஆம் ஆண்டில் இவர் மீண்டும் அவர்களின் சொந்த ஊருக்குத் திரும்பிய பிறகு ஆங்கில காலனியின் குழந்தைகளுக்கான பள்ளியில் பயின்றார். 1917 ஆம் ஆண்டு இவர் அனா பாவ்லூவாவின் நடனத்தினைப் பார்த்தார். அதன் பிறகு தானும் ஒரு நடனம் ஆடுபவர் ஆக வேண்டும் எனத் தீர்மானித்தார்.

அந்த சமயத்தில் நடனம் என்பது ஒரு தொழிலாக பரவலாக அறியப்படவில்லை. இந்த சமயத்தில் இவரின் குடும்பத்தினர் இவரின் முடிவினை ஏற்றுக் கொள்வதில் அவர்களுக்கு தயக்கம் இருந்ததாகக் கூறினார்.1919 ஆம் ஆண்டு இவரின் தந்தை கல்வி கற்பதற்காக இவரை இலண்டனுக்கு அனுப்பினார். ஆனால் அங்கு  பேசும் மொழி மற்றும் ஓரினச்சேர்க்கையாளர் போன்ற பல காரணங்களால் அவரால் அங்கு சரியாக கல்வி கற்க இயலவில்லை.

அவர் கல்வியில் இவருக்குப் போதுமான ஆர்வம் இல்லை. அதனால் 1921 ஆம் ஆண்டில் பள்ளியை விட்டு வெளியேறும்போது ஆஷ்டன் ஒரு வணிக நிறுவனத்தில் சேர வேண்டும் என்று அவரது தந்தை முடிவு செய்தார். அவர் லண்டன் நகரத்தில் ஒரு இறக்குமதி-ஏற்றுமதி நிறுவனத்தில் பணிபுரிந்தார்.அங்கு பணிபுரியும் போது எசுப்பானியம் மற்றும் பிரஞ்சு மற்றும் ஆங்கிலம் ஆகிய மொழிகளில் பேசும் திறனைப் பெற்றார்.ஜனவரி 1924 இல் ஜார்ஜ் ஆஷ்டன் தற்கொலை செய்து கொண்டார்.

மரபுரிமை 
ஆஷ்டன் மற்றும் அவரது கூட்டு நடனத்தின் பாரம்பரியத்தை நிலைநாட்ட, ஃபிரடெரிக் ஆஷ்டன்  எனும் பெயரில்  2011 ஆம் ஆண்டில் அறக்கட்டளை ஒன்று அமைக்கப்பட்டது. இது சுயாதீனமானது, ஆனால் ராயல் பாலேவுடன் இணக்கமாக செயல்படுகிறது.

மரியாதைகள் 
1962 ஆம் ஆண்டில் இளங்கலை நைட் பட்டமும் , 1967 ஆம் ஆண்டில் கம்பானியன் ஆப் ஹானர் ஆகிய மாநில விருதுகளைப் பெற்றார். 1960 ஆம் ஆண்டில் பிரான்ஸ் அரசின் செவாலியே விருது மற்றும் 1964 ஆம் ஆண்டில் ஆர்டர் ஆஃப் டேனெபிராக் விருது, 1959 ஆம் ஆண்டில் ராயல் அகாதமி ஆஃப் டான்ஸ் வழங்கிய இரண்டாம் எலிசபெத் முடிசூட்டு விருதினைப் பெற்றார்.  1962 ஆம் ஆண்டில் டர்ஹாம் பல்கலைக்கழகம் இவருக்கு கௌரவ முனைவர் பட்டம் வழங்கியது. மேலும் இவர் 1967 இல் கிழக்கு அங்கிளியா 1970 அம் ஆண்டில் ஹல் மற்றும் 1976 ஆம் ஆண்டில் ஆக்சுபோர்டு பல்கலைக்கழகம் ஆகிய பல்கலைக்கழகங்கள் இவருக்கு முனைவர் பட்டம் வழங்கியது.

சான்றுகள் 

1988 இறப்புகள்
1904 பிறப்புகள்
Webarchive template wayback links
ஆர்தர் மோரிஸ்

ஆர்தர் ராபர்ட் மோரிஸ் MBE  (Arthur Robert Morris 19 ஜனவரி 1922 - 22 ஆகஸ்ட் 2015) ஒரு முன்னாள் ஆஸ்திரேலியத் துடுப்பாட்ட வீரர் ஆவார். அவர் 1946 மற்றும் 1955 க்கு இடையில் 46 தேர்வுத் துடுப்பாட்டப் போட்டிகளில்  விளையாடினார். ஒரு தொடக்க ஆட்டக்காரரான மோரிஸ் ஆஸ்திரேலியாவின் மிகச்சிறந்த இடது கை மட்டையாளர்களில் ஒருவராகக் கருதப்படுகிறார். 1948 இல் தோல்வியுற்ற இங்கிலாந்து சுற்றுப்பயணத்தை மேற்கொண்ட டான் பிராட்மேனின் இன்விசிபில்சில் கலந்துகொண்டதன்  மூலம் இவர் பரவலாக அறியப்பட்டார். அந்தச் சுற்றுப் பயணத்தில் மூன்று நூறுகள் எடுத்து அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார்.ஹெடிங்லேயில் நடந்த நான்காவது தேர்வுத் துடுப்பாட்டப் போட்டியில் இவரின் உதவியின் மூலமாக  எதிரணிக்கு 404 ஓட்டங்கள் இலக்காக நிர்ணயிக்கப்பட்டது. 2000 ஆம் ஆண்டில் ஆஸ்திரேலிய துடுப்பாட்ட வாரியத்தின் நூற்றாண்டு அணியில் மோரிஸ் இடம்பெற்றார்.மேலும் 2001 ஆம் ஆண்டில் ஆஸ்திரேலிய துடுப்பாட்டம் ஹால் ஆஃப் ஃபேமில் சேர்க்கப்பட்டார் .

ஆரம்ப ஆண்டுகளில் 
இவரது தந்தை சிட்னியில் வேவர்லி துடுப்பாட்ட சங்கத்தில் விரைவு வீச்சாளராக விளையாடிய பள்ளி ஆசிரியர் ஆவார்.  மோரிஸ் 1922 இல் சிட்னி கடலோர புறநகர்ப் பகுதியான பாண்டியில் பிறந்தார் . தனது ஆரம்ப ஆண்டுகளை நகரத்தில் கழித்தார். பெவர்லி ஹில்ஸின் புறநகரில் உள்ள சிட்னிக்குத் திரும்புவதற்கு முன்பு, அவர் ஐந்து வயதாக இருந்தபோது அவரது குடும்பம் துங்காக், பின்னர் நியூகாசில் ஆகிய நகரங்களுக்குச்  சென்றது. இந்த நேரத்தில், மோரிஸின் பெற்றோர் திருமண முறிவு பெற்றனர்.

அவரது தந்தை அவரை  துடுப்பாட்டம் விளையாடுவதை ஊக்குவித்தார்.மேலும் அவர் பலவிதமான பந்து விளையாட்டுகளில், குறிப்பாக துடுப்பாட்டம், ரக்பி மற்றும் டென்னிஸில் சிறப்பாக விளையாடினார். 12 வயதில், அவர் நியூகேஸில் பாய்ஸ் உயர்நிலைப்பள்ளியின் துடுப்பாட்ட அணி சார்பில்  பந்து வீச்சாளராக  அறிமுகமானார் . மோரிஸ் 1936 முதல் 1939 வரை கேன்டர்பரி சிறுவர் உயர்நிலைப் பள்ளியில் பயின்றார்.அங்கு அவர் துடுப்பாட்ட மற்றும் ரக்பி அணி சார்பாக பள்ளியைப் பிரதிநிதித்துவப்படுத்தினார், மேலும் 11 ஆம் ஆண்டில் தலைவராக நியமிக்கப்பட்டார்.

தனது உயர்நிலைப் பள்ளியின் கடைசி இரண்டு ஆண்டுகளில், அவர் இரண்டு அனிகளிலும் , உஅயர்நிலைப் பள்ளி துடுப்பாட்ட அணி மற்றும் ரக்பி போட்டிக்கும் தலைவராக இருந்தார் . 14 ஆம் வயதில், செயின்ட் ஜார்ஜ் துடுப்பாட்ட அணிக்காக அறிமுகமானார், 1937-38 இல் அவர் இரண்டாவது லெவன் அணிக்கு   தேர்வானார். 16 வயதிற்குட்பட்ட ஒரு போட்டியில், ஏ.டபிள்யூ கிரீன் ஷீல்ட் போட்டியில், மோரிஸ் 5.23 எனும் சராசரியில்  55 இழப்புகளைக் கைப்பற்றினார்.அந்த தற்போது வரை இது ஒரு சாதனையாக உள்ளது.  அடுத்த ஆண்டு அவர் ஒரு மட்டையாளரக அணிக்குத் தேர்ந்தெடுக்கப்பட்டார், கேப்டன் பில் ஓ ரெய்லி தனது இடது கை வழக்கமில்லாச் சுழல் பந்துவ்வீச்சாளரான இவர் குறைந்த திறன் கொண்டவர் என்று முடிவு செய்தார்.  மேலும் எதிர்கால தேர்வுத் துடுப்பாட்ட பந்துவீச்சில் உலக சாதனை படைத்தவர் ரே லிண்ட்வாலும் அணியில் பந்துவீச்சாளராக இவருக்கு வாய்ப்புகள் இருக்காது என்று குறிப்பிட்டார்.

ஓ'ரெய்லி விரைவாக மோரிஸை மட்டை வரிசையில் 6 வது இடத்திற்கு நகர்த்தினார். சிட்னி பல்கலைக்கழகத்திற்கு எதிராக ஒரு சதம் அடித்த பிறகு, ஓ'ரெய்லி அவரை முன் அறிவிப்பின்றி தொடக்க நிலைக்கு மாற்றினார், அங்கு அவர் துவக்க வீரராக இருந்தார்.

சான்றுகள் 

ஆத்திரேலியத் துடுப்பாட்டக்காரர்கள்
விசுடென் துடுப்பாட்டக்காரர்கள்
2015 இறப்புகள்
1922 பிறப்புகள்
ஏ. சிறீதர மேனன்

ஏ. சிறீதர மேனன் என்று அழைக்கப்படும் ஆலாப்பத்து சிறீதர மேனன் (18 டிசம்பர் 1925 - 23 ஜூலை 2010) கேரளாவைச் சேர்ந்த ஒரு தென்னிந்திய வரலாற்றாசிரியர் ஆவார். இவர் கேரள மாவட்ட வர்த்தமானிகளின் (1961-1975) மாநில ஆசிரியர் (1958-68) என்று அழைக்கப்படுகிறார். 1980 ல் ஓய்வு பெறுவதற்கு முன்பு 1968-1977 வரை கேரள பல்கலைக்கழக பதிவாளராக பணியாற்றினார்.

மேனன் கொச்சி மகாராஜா கல்லூரியில், (ஆங்கிலம்) மற்றும் சென்னை பல்கலைக்கழகம் (வரலாறு) ஆகியவற்றில் கல்வி பயின்றார். 1953 ஆம் ஆண்டில், ஆர்வர்டு பல்கலைக்கழகத்தில் உயர் கல்விக்காக இவருக்கு ஸ்மித் முண்ட் உதவித்தொகை மற்றும் ஃபுல்பிரைட் பயண மானியம் வழங்கப்பட்டது. அங்கு இவர் அரசியல் அறிவியலில் பட்டம் பெற்றார். இவர் இந்தியா திரும்பியதும், கேரள அரசால் 1958 இல் கேரள அரசிதழ்களின் மாநில ஆசிரியராக நியமிக்கப்பட்டார்.

மேனன் 2009 ஆம் ஆண்டில் இலக்கியம் மற்றும் கல்விக்காக இந்தியாவின் மூன்றாவது மிக உயர்ந்த குடிமகன் கௌரவமான பத்ம பூசண் விருத்தினைப் பெற்றார்.

மேனன் 23 ஜூலை 2010 அன்று, தனது 84 வயதில், சில ஆண்டுகளாக உடல்நலக்குறைவால் இறந்தார். இவருக்கு சரோஜினி மேனன் என்ற மனைவியும், இரண்டு குழந்தைகளும் இருந்தனர்.

வாழ்க்கை மற்றும் கல்வி 
ஆலாப்பத்து சிறீதர மேனன் 1925 டிசம்பர் 18 அன்று கொச்சின் இராச்சியத்தில் ( பிரித்தானியாவின் இந்தியா ) எர்ணாகுளத்தில் பிறந்தார். இவரது பெற்றோர் கோவிலகத்து பரம்பில் பத்மநாப மேனன் மற்றும் ஆலாப்பத்து நாராயணி அம்மா ஆகியோர்.

மேனன் 1941 ஆம் ஆண்டில் முதல் வகுப்புடன் பத்தாம் வகுப்புச் சான்றிதழ் தேர்வில் தேர்ச்சி பெற்று சென்னைப் பல்கலைக்கழகத்திற்குச் சென்றார். அங்கு இவர் 1942 இல் இந்தி, இந்திய வரலாறு மற்றும் நவீன வரலாறு ஆகியவற்றில் வேறுபாட்டைக் கொண்டு இடைநிலைத் தேர்வில் தேர்ச்சி பெற்றார். 1944 ஆம் ஆண்டில், கொச்சின் மன்னரின் உதவித்தொகையுடன், கொச்சி மகாராஜா கல்லூரியில் தனது இளங்கலை பட்டப்படிப்பை முடித்தார், கரிம்பத்து இராம மேனன் தங்கப் பதக்கத்தையும், சென்னைப் பல்கலைக்கழகத்தில் தனது முதுகலைப் பட்டத்தைத் தொடர்ந்தார். 1948 இல் வரலாற்றில் முதல் தரவரிசைஉடன் பட்டம் பெற்றார்.  

1944-49 வரை, திருச்சூர் புனித தோமையா கல்லூரியில் பணிபுரிந்தார். பின்னர், 1949 இல் திருவனந்தபுரம் பல்கலைக்கழக கல்லூரியில் வரலாறு மற்றும் அரசியல் துறையில் சேர்ந்தார்.

கல்வி வாழ்க்கை 
1953 ஆம் ஆண்டில்,சிறீதர மேனனுக்கு ஆர்வர்டு பல்கலைக்கழகத்தில் உயர் படிப்புகளுக்காக இந்தியாவில் அமெரிக்க கல்வி அறக்கட்டளை ஸ்மித் முண்ட் உதவித்தொகை மற்றும் ஃபுல்பிரைட் பயண மானியம் வழங்கியது. அங்கு இவர் சர்வதேச உறவுகளில் நிபுணத்துவம் பெற்ற அரசியல் அறிவியலில் முதுகலைப் பட்டம் பெற்றார்.

இவர் இந்தியா திரும்பியதும், 1958 ஆம் ஆண்டில் கேரள மாவட்ட அரசிதழ்களின் முதல் மாநில ஆசிரியராக கேரள அரசால் நியமிக்கப்பட்டார். அடுத்த பத்து ஆண்டுகளில், மேனன் மாவட்ட வர்த்தமானிகளின் எட்டு தொகுதிகளை  - திருவனந்தபுரம் (1961), திருச்சூர் (1961), கோழிக்கோடு (1962), கொல்லம் (1964), எர்ணாகுளம் (1965), ஆலப்புழா (1968), [[கண்ணூர் (1972), மற்றும் கோட்டயம் (1975) ஆகிய (கேரளாவின் ஒன்பது மாவட்டங்கள்) தொகுத்தார். பணிகள் மேற்கொள்ளப்பட்ட வேகம் மற்றும் வர்த்தமானிகளின் உள்ளடக்கங்களின் தரம் ஆகியவை இந்திய அரசின் மத்திய அரசிதழ்கள் பிரிவு உட்பட அனைத்து தரப்பினரிடமிருந்தும் பாராட்டுக்களைப் பெற்றன.     .

அரசியல் கருத்துக்கள் 
ஏ. சிறீதர மேனன் இந்திய பொதுவுடமைக் கட்சியின் (மார்க்சிஸ்ட்) எதிர்பாட்டு நிலைப்பாட்டிற்கு பெயர் பெற்றவர்.

குறிப்புகள் 

மலையாள எழுத்தாளர்கள்
2010 இறப்புகள்
1925 பிறப்புகள்
ஆர்வர்டு பல்கலைக்கழக முன்னாள் மாணவர்கள்
கிளாடெட் கோல்பெர்

கிளாடெட் கோல்பெர் (Claudette Colbert ( ; இயற்பெயர் :எமிலி கிளாடெட் சோசான் (Émilie Claudette Chauchoin; செப்டம்பர் 13, 1903 – நவம்பர் 30, 1996) ஒரு அமெரிக்க நாடக மற்றும் திரைப்பட நடிகை ஆவார்.

கோல்பெர் பிராடுவே அரங்கில் தனது நடிப்பு வாழ்க்கையைத் தொடங்கினார்.1920 ஆம் ஆண்டுகளில் பேசும்படங்களில் இவர் தோன்றினார்.பாரமவுண்ட் பிக்சர்சில் துவக்கத்தில் பணிபுரிந்த இவர் பின்னர் சார்பிலா நடிகையானார். 1934 ஆம் ஆண்டில் வெளியான  இட் ஹாப்பன்டு ஒன் நைட் திரைப்படத்தில் நடித்ததற்காக இவர் சிறந்த நடிகைக்கான அகாதமி விருது வென்றார். மேலும் இரு அகாதமி விருதுகளுக்குப் பரிந்துரை செய்யப்பட்டார். மேலும் அதே ஆண்டில் வெளியான கிளியோபட்ரா மற்றும் 1942 ஆம் ஆண்டில் வெளியான தெ பால்ம் பீச் ஸ்டோரி ஆகிய திரைப்படங்களில் நடித்ததன் மூலம் பரவலாக அறியப்பட்டார்.

அவரது வட்ட முகம், பெரிய கண்கள், அழகான, பிரபுத்துவ முறையில் நடப்பது, மற்றும் இயல்புத் திறன்  போன்றவற்றின் மூலம் 1930 முதல் 1940 ஆண்டுகள் வரை அதிக ஊதியம் பெறும் நட்சத்திரமாக  அறியப்பட்டார். மற்றும், 1938 மற்றும் 1942 ஆம் ஆண்டுகளில் அதிக சம்பளம் பெற்ற நட்சத்திரமாக அறியப்பட்டார்.தனது தொழில் வாழ்க்கையில் 60 க்கும் மேற்பட்ட திரைப்படங்களில் இவர் நடித்துள்ளார். 1935 முதல் 1949 ஆம் ஆண்டுகளுக்கு இடையிலான காலங்களில் இவர் ஃபிரட் மக்முரேவுடன் இணைந்து ஏழு திரைப்படங்களிலும் 1930 முதல் 1933 ஆம் ஆண்டுகள் வரை ஃபெடரிக் மார் உடன் இணைந்து மூன்று திரைப்படங்களிலும் இவர் நடித்துள்ளார்.

ஆரம்ப வாழ்க்கை 
எமிலி கிளாடெட்டே சோசான் 1903 ஆம் ஆண்டில் செயின்ட் மண்டேட், பிரான்சில் பிறந்தார். இவரின் பெற்றோர் ஜீன் மேரி (1877-1970) - ஜார்ஜெஸ் கிளாட் சோசான் (1867–1925). இவர் எமிலி லில்லி என அழைக்கப்பட்டார். ஏனெனில் இவரது அத்தையின் பெயரும் எமிலி என இருந்ததால் இவர் அவ்வாறு அழைக்கப்பட்டார். ஆனால் அந்த அத்தை இவரின் இரத்த உறவு இல்லை. சோசானின் பாட்டி அவரைத் தத்து எடுத்து வளர்த்து வந்தார். அவர் இறுதிவரை திருமணம் செய்துகொள்ளவில்லை. இவரின் லில்லி எனும் புனைப் பெயரானது லில்லி லங்ட்ரி எனும் நடிகையின்பால் கவரப்பட்டு வந்தது. ஜீன், எமிலி லியோ மற்றும் கால்பெரின் பாட்டி மேரி அகஸ்டின் லியோ ஆகியோர் பிரான்ஸ் மற்றும் இங்கிலாந்திற்கு இடைப்பட்ட பகுதியான சேனல் தீவில் பிறந்தவர்கள் ஆவர். இவர்கள் அமெரிக்காவிற்கு வரும் முன்பே சரளமாக ஆங்கிலத்தில் பேசும் புலமை கொண்டவர்களாக இருந்தனர். இவர்களது குடும்பத்தில் ஆங்கிலம் மற்றும் பிரஞ்சு போன்ற மொழிகளில் பேசும் பழக்கம் கொண்டவர்களாக இருந்தனர்.

கோல்பெரின் சகோதரர் சார்லஸ் அகஸ்தே சோசான் 1898 ஆம் ஆண்டில் ஜெர்சியில் உள்ள பைலிவிக்கில் பிறந்தார். இவரது வலது கண்ணில் பார்வை இழந்தார். அதனால் இவரால் தொழிலில் நிலையாகப் பணிபுரிய இயலவில்லை. முதலீட்டாளராக பணிபுரிந்தார். ஆனால் அதில் இழப்பு ஏற்பட்டது. மேரி லியோ மற்றும் ஜார்ஜின் மைத்துனனும் அமெரிக்காவில் வசித்துவந்தனர். மேரி இவருக்கு பொருளாதார ரீதியில் உதவி செய்ய ஆரவ்மாக இருந்தார்.இருந்தபோதிலும் தொழிலில் வெற்றி பெற ஊக்கமளித்தார்.

தனிப்பட்ட வாழ்க்கை 
1928 ஆம் ஆண்டில் கோல்பெர்  நடிகர் மற்றும் இயக்குநர் மற்றும் சக நடிகரான நார்மன் போஸ்டரைத் திருமணம் செய்தார்.  பிராட்வே ஷோ தி பார்க்கர், மற்றும் படத்தில்  எங் மேன் ஆஃப் மன்ஹாட்டன் (1930) ஆகிய திரைப்படங்களில் அவருடன் இனைந்து நடித்தார். ஆனால் இந்தப் படங்கள் எதிர்மறை விமர்சனங்களைப் பெற்றுத் தந்தது. இவர்களின் திருமண வாழ்க்கை நீண்ட காலமாக ரகசியமாக வைக்கப்பட்டிருந்தது.

சான்றுகள் 

சிறந்த நடிகைக்கான அகாதமி விருதினை வென்றவர்கள்
அமெரிக்க நாடக நடிகைகள்
அமெரிக்கத் திரைப்பட நடிகைகள்
1996 இறப்புகள்
1903 பிறப்புகள்
ஐக்கிய அமெரிக்க உரோமன் கத்தோலிக்கர்கள்
பில் ஓ'ரெய்லி

வில்லியம் ஜோசப் ஓ ரெய்லி (William Joseph O'Reilly 20 டிசம்பர் 1905    6 அக்டோபர் 1992) ஒரு முன்னாள் ஆஸ்திரேலிய துடுப்பாட்ட வீரர் ஆவார். துடுப்பாட்ட விளையாட்டின் வரலாற்றில் மிகச் சிறந்த பந்து வீச்சாளர்களில் ஒருவராக இவர் கருதப்படுகிறார். விளையாடுவதிலிருந்து ஓய்வு பெற்றதைத் தொடர்ந்து, அவர் ஒரு துடுப்பாட்ட எழுத்தாளர் மற்றும் ஒளிபரப்பாளராக ஆனார்.இவர் ஆத்திரேலியத் துடுப்பாட்ட அணிக்காக தேர்வு மற்றும் முதல் தரத் துடுப்பாட்டப் போட்டிகளில் விளையாடினார்.

ஓ'ரெய்லி  சிறந்த சுழல் பந்து வீச்சாளர்களில் ஒருவராகக் கருதப்படுகிறார்.இவர் நேர்ச் சுழல் மற்றும் கூக்ளி பந்துகளை மிகத் துல்லியமாக வீசினார். இவர் 6 அடி 2 அங்குலம் உயரமாக இருந்தார். இவரது பந்துவீச்சினை கணிப்பது மட்டையாளர்களுக்கு கடினமாக இருந்தது. ஓ'ரெய்லி இறந்தபோது, சர் டொனால்ட் பிராட்மேன் தான் எதிர்கொண்ட அல்லது பார்த்த மிகச் சிறந்த பந்து வீச்சாளர் என்று கூறினார். 1935 ஆம் ஆண்டில், விசுடன் நாட்குறிப்பில்: "நவீன துடுப்பாட்டத்தில்'ரெய்லி ஒரு 'விரோத' பந்து வீச்சாளர் என்று வர்ணிக்கப்படுவதற்கு சிறந்த நபராவார் எனத் தெரிவித்தது."  1939 ஆம் ஆண்டில், பில் ஓ'ரெய்லி 1938 ஆம் ஆண்டில்  ஆஷஸ் இங்கிலாந்து சுற்றுப்பயணத்தில் சிறப்பாக விளையாடியதனைக் குறிப்பிட்டு இவர் அனைத்துக் காலத்திற்குமான சிறந்த பந்துவீச்சாளர்களில் ஒருவராகக் கருதப்படுகிறார்.

இளைஞர் மற்றும் ஆரம்பகால வாழ்க்கை 
ஐரிஷ் வம்சாவளியைச் சேர்ந்த ஓ'ரெய்லியின் தந்தை தாத்தா பீட்டர் 1865 இல் உல்ஸ்டரின் கவுண்டி கேவனில் இருந்து குடிபெயர்ந்தார். சிட்னிக்கு வந்த அவர், அயர்லாந்தில் நான்கு ஆண்டுகளாக காவல் அதிகாரியாக இருந்தார், மேலும் நியூ சவுத் வேல்சிலும் தனது பணியினைத் தொடர்ந்தார். அவர் ஓ'ரெய்லியின் தந்தை எர்னஸ்ட் ஒரு பள்ளி ஆசிரியராக இருந்தார், மேலும் முர்ரே நதியைச் சுற்றியுள்ள பகுதிகளிலும் கற்பித்தார். ஓ'ரெய்லியின் தாய் மினா (நீ வெல்ஷ்) அடிலெய்டில் இருந்து குடியேறிய  குடும்பத்தைச் சேர்ந்த  ஐரிஷ் மற்றும் ஆங்கில வம்சாவளியின் மூன்றாம் தலைமுறையினைச்  சேர்ந்தவர். ஓ'ரெய்லி நியூ சவுத் வேல்ஸின் அமுதக்கல் சுரங்க நகரமான வைட் கிளிஃப்ஸில் பிறந்தார். நகரத்தில் முதல் பள்ளியைத் திறக்க ஏர்னஸ்ட் நியமிக்கப்பட்டார், மேலும் பள்ளியையும் அதன் தளபாடங்களையும் கட்டியெழுப்ப உதவினார். பில்லிற்கு இரண்டு மூத்த சகோதரர்கள் மற்றும் ஒரு சகோதரியுடன் இருந்தனர்.

ஓ'ரெய்லியின் கிரிக்கெட் திறன்கள் பெரும்பாலும் சுயமாகக் கற்றுக் கொண்டது ஆகும். அவரது தந்தை வேறு பள்ளிக்கு அனுப்பப்பட்ட போதெல்லாம் அவரது குடும்பம் நகரத்திலிருந்து நகரத்திற்கு குடிபெயர்ந்தது. இதனால் துடுப்பாட்ட சங்கத்தில் பயிற்சியில் சேர இவருக்கு வாய்ப்பு கிடைக்கவில்லை. அதனால் இவர் தனது   சகோதரர்களுடன் விளையாடக் கற்றுக்கொண்டார், " தைல மரத்தினால் கொண்டு செய்யப்பட்ட மட்டை  மற்றும் பாங்க்ஸியா ரூட் ஒரு துண்டு ஆகியவற்றைக் கொண்டு விளையாடுவதைக் கற்றுக் கொண்டார்."  அவரது மூத்த சகோதரர்கள் மட்டையாட்டத்தில் ஆதிக்கம் செலுத்தியதால் அவர் பந்து வீச கற்றுக்கொண்டார். இவர்  நேர்ச் சுழல் பந்துவீச்சாளராக இருந்தார்.சிறு வயதிலிருந்தே, ஓ'ரெய்லி கும்பலாகவே இருக்கும் வீரர் ஆவார்.

ஜனவரி 1908 இல், பில்லின் இரண்டாவது வயதில்  இவரது  குடும்பம் முர்ரிங்கோவுக்குச் சென்றது, ஏர்னஸ்ட் தலைமை ஆசிரியராக நியமிக்கப்பட்டார்..

சான்றுகள் 

விசுடென் துடுப்பாட்டக்காரர்கள்
ஆத்திரேலியத் துடுப்பாட்டக்காரர்கள்
1992 இறப்புகள்
1905 பிறப்புகள்
லூயிசு டி புனெசு

லூயிசு ஜெர்மைன் டேவிட் டி புனசு டி கலர்ஸா (   ; 31 ஜூலை 1914 – 27 ஜனவரி 1983) ஒரு பிரெஞ்சு நடிகர் மற்றும் நகைச்சுவையாளர் ஆவார். 1968 முதல் நடத்தப்பட்ட பல கருத்துக் கணிப்புகளின்படி அவர் பிரான்சின் விருப்பமான நடிகராக இருந்துள்ளார். 130 க்கும் மேற்பட்ட திரைப்படங்களிலும் 100 க்கும் மேற்பட்ட நாடகங்களிலும் நடித்தார்.

இத்தாலி, கிரீஸ், ஹங்கேரி, செக் குடியரசு, ஸ்லோவாக்கியா, பெல்ஜியம், செர்பியா, போலந்து, பல்கேரியா, ஜெர்மனி, ஸ்பெயின், துருக்கி, அல்பேனியா, ருமேனியா, குரோஷியா, சோவியத் ஒன்றியத்தின் முன்னாள் நாடுகள் போன்ற பல நாடுகளிளும் இவர் பரவலாக அறியப்பட்டார். ஆனால் தற்போது வரை ஆங்கிலம் பேசும் நாடுகளில் இவர் அறியப்படாமல் உள்ளார்.1974 ஆம் ஆண்டில் வெளியான தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படம் கோல்டன் குளோப் விருதுக்கு பரிந்துரைக்கப்பட்டது.

இளமைக் காலம் 
லூயிஸ் டி புனசு 31 ஜூலை 1914 இல் பிறந்தார். இவரது பெற்றோர்கள் செவீயா, ஸ்பெயின் வம்சாவளையினைச் சேர்ந்தவர்கள் ஆவர். இவர்களின் குடும்பங்கள் அவர்களது திருமணத்தை எதிர்த்ததால், அவர்கள் 1904 இல் பிரான்சுக்கு குடிபெயர்ந்தனர். அவரது தந்தை, கார்லோஸ் லூயிஸ் டி ஃபுனெஸ் டி கலர்ஸா, அவரது தாயார் கவுண்ட்ஸ் டி கலார்ஸாவினையும் பூர்வீகமாகக் கொண்டவர்கள் ஆவர்.

நண்பர்களும் நெருங்கிய உறவினர்களும் இவரை "ஃபுஃபு" என்று அழைத்தனர். டி புனெசு பிரஞ்சு, ஸ்பானிஷ் மற்றும் ஆங்கிலம் ஆகிய முன்று மொழிகளையும்  பேசும் திறன் கொண்டவராக இருந்தார். தனது இளமை பருவத்தில் பியானோ வாசிப்பதனை மிகவும் விரும்பினார். அவர் பாரிஸில் லைசீ கான்டோர்செட்டில் கல்வி கற்றார். பின்னர் அவர் வெளியேறினார், தனது ளமைக் காலங்களில் இவர் பல பனிகளைச் செய்தார். அனைத்துப் பணிகளில் இருந்தும் சிறிது காலத்திலேயே நீக்கப்பட்டார். இவர் பாரிசின் பிகலேவில் உள்ள விடுதிகளில் பியானோ வாசிக்கும் பணியில் இருந்தார். அவர் சைமன் நடிப்பு பள்ளியில் ஓராண்டு கல்வி பயின்றார். அங்கு அவர் டேனியல் கெலின் எனபவருடன் நட்பினை ஏற்படுத்தினார். 1936 ஆம் ஆண்டில், அவர் ஜெர்மைன் லூயிஸ் எலோடி கரோயர் என்பவரை  மணந்தார். இந்தத் தம்பதிக்கு டேனியல் எனும் ஒரு  குழந்தை இருந்தது.1942 ஆம் ஆண்டின் பிற்பகுதியில் இந்தத் தம்பதி விவாகரத்து பெற்றது. தனது தோற்றம் கொண்ட ஒருவருக்கு வாய்ப்பு கிடைக்காது என நினைத்தார். ஆனால் இவரது மனைவி இவருக்கு ஊக்கம் தந்தார். இவரது மனைவி இவரது மிகவும் கடினமான தருணங்களில் இவரை ஆதரித்தார் மற்றும் இவரது வாழ்க்கையை திறமையாக நிர்வகிக்க உதவி புரிந்தார்.

விருது 
130 க்கும் மேற்பட்ட திரைப்படங்களில் நடித்துள இவர், 1974 ஆம் ஆண்டில் வெளியான தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படத்திற்காக  கோல்டன் குளோப் விருதுக்கு பரிந்துரை செய்யப்பட்டார்.

சான்றுகள் 

1983 இறப்புகள்
1914 பிறப்புகள்
கே. பத்மநாபையா

கே. பத்மநாபையா (K. Padmanabhaiah) (பிறப்பு:1938) இவர் ஓய்வு பெற்ற இந்திய ஆட்சிப்பணி ஊழியர் மற்றும் இந்தியாவின் முன்னாள் உள்துறை செயலாளர் ஆவார். இந்திய நிர்வாகப் பணியாளர் கல்லூரியின் ஆளுநர்கள்  நீதிமன்றத்தின் தலைவராக இவர் உள்ளார். இவை தவிர காவல் சீர்திருத்தங்களுக்கான குழு (2000), இராணுவ அதிகாரிகள் தேர்வு வாரிய மறு ஒழுங்கமைப்புக் குழு, தேசிய நகர்ப்புற மேலாண்மை நிறுவனப்  பணிகள் மதிப்பாய்வுக் குழு போன்ற  பலகுழுக்களுக்கு தலைவராக இருந்தார் .  இந்திய ஆட்சிப் பணியில் இவர் செய்த பங்களிப்பிற்காக 2008 ஆம் ஆண்டில் இந்திய அரசு குடிமக்களின் மூன்றாவது மிக உயர்ந்த விருதான பத்ம பூசண் விருதை வழங்கியது..

சுயசரிதை 
கே. பத்மநாபையா 1938 அக்டோபர் 6 ஆம் தேதி இந்திய மாநிலமான ஆந்திராவில் கிருட்டிணா மாவட்டத்தில் ஒரு சிறிய குக்கிராமத்தில் பிறந்தார். ஆந்திர பல்கலைக்கழகத்தில் அறிவியலில் முதுகலை பட்டமும், ஜம்னாலால் பஜாஜ் மேலாண்மை ஆய்வுகள் நிறுவனத்தில் நிதி நிர்வாகத்தில் முதுகலை பட்டமும் பெற்ற பிறகு, 1961 இல் மகாராட்டிர ஒதுக்கீட்டில் இந்திய ஆட்சிப் பணியில் நுழைந்தார். 1970 ஆம் ஆண்டில் மகாராட்டிராவில் சர்க்கரை கூட்டுறவு இயக்குநராக நியமிக்கப்பட்டபோது இவரது முதல் பெரிய பதவி வந்தது. நான்கு ஆண்டுகள் இவர் அந்த பதவியில் நீடித்தார். இவரது பணிக்காலத்தில் சர்க்கரைத் தொழில் கணிசமான வளர்ச்சியைப் பதிவு செய்ததாகக் கூறப்படுகிறது. 1975 ஆம் ஆண்டில், இவர் மாவட்ட ஆட்சியராக நாசிக் நகருக்கு மாற்றப்பட்டார். இந்த சமயம் நெருக்கடி நிலை பிரகடனப்படுத்தப்பட்டிருந்தது. இவரது தலைமையில், அப்போதைய இந்தியாவின் பிரதமராக இருந்த இந்திரா காந்தியின் 20 அம்ச பொருளாதார திட்டத்தை சிறப்பாக செயல்படுத்திய ஒரு மாவட்டமாக தேர்வு செய்யப்பட்டது. 1982 ஆம் ஆண்டில், பெட்ரோலியம் மற்றும் இயற்கை எரிவாயு அமைச்சகத்தின் இணை செயலாளராக நியமிக்கப்பட்டார். பின்னர், 1984 ஆம் ஆண்டில் மின் அமைச்சகத்திற்கு சென்றார். அங்கு இவர் மேலும் இரண்டு ஆண்டுகள் பணியாற்றினார். அடுத்த நடவடிக்கை லண்டனாக இருந்தது. ஐக்கிய இராச்சியத்தின் இந்திய தூதரகத்தில் பொருளாதார அமைச்சராக மூன்று வருட காலத்திற்கு பணியாற்றினார். பின்னர், இந்தியாவுக்குத் திரும்பிய இவர் 1990-91 காலகட்டத்தில் கிரேட்டர் மும்பை நகராட்சி ஆணையராகப் பணியாற்றினார். அதைத் தொடர்ந்து 1993 இல் நகர்ப்புற மேம்பாட்டு அமைச்சகத்திற்கு மாற்றப்பட்டார். அடுத்த ஆண்டு, பொது விமான போக்குவரத்து அமைச்சகத்தின் அரசாங்க செயலாளர் பதவியை இவர் ஏற்றுக்கொண்டார், ஒரே நேரத்தில் இந்தியாவின் இரண்டு தேசிய விமான நிறுவனங்களான ஏர் இந்தியா மற்றும் இந்தியன் ஏர்லைன்ஸ் ஆகியவற்றின் தலைவராக இருந்தார். 1994 ஆம் ஆண்டில், ஜம்மு-காஷ்மீர் விவகாரங்களின் செயலாளராக கூடுதல் பொறுப்போடு , உள்துறை அமைச்சகத்தின் மத்திய செயலாளராக நியமிக்கப்பட்டார். அக்டோபர் 1996 இல் தனது சட்டரீதியான மேலதிக பதவிகளைத் தாண்டி பதவிகளை வகித்தார். 1997 வரை நீட்டிப்பு பெற்றார்.

2011 இல், ஆட்சிப் பணி அதிகாரிகளுக்கு பயிற்சியளிப்பதற்காக சிறீசைதன்யா கல்வி நிறுவனம் என்ற அகாதமியை நிறுவியபோது, பத்மநாபைய்யா இந்த நிறுவனத்தின் தைலவராக நியமிக்கப்பட்டு தலைமைத் தேர்தல் ஆணையர் டி.என்.சேஷனுக்கு உதவினார்.  நான்கு வருட சேவைக்குப் பின்னர், எஸ். எம். தத்தாவுக்குப் பின், நிறுவனத்தின் ஆளுநர்கள் நீதிமன்றத்தின் தலைவராக, இந்திய நிர்வாகப் பணியாளர் கல்லூரிக்கு (ஏ.எஸ்.சி.ஐ) சென்றார். இன்றுவரை அந்தப் பதவியை வகிக்கிறார்.

குறிப்புகள்

மேலும் காண்க

வெளிப்புற இணைப்புகள் 
 
 

வாழும் நபர்கள்
இந்திய ஆட்சிப் பணி அலுவலர்கள்
கிருஷ்ணா மாவட்ட நபர்கள்
1938 பிறப்புகள்
ஆர்மேனியப் பிளம்

ஆர்மேனியப் பிளம் (Prunus armeniaca)   பரவலாகப் பயிராகும் ஆப்பிரிகாட் தாவர இனங்களில் ஒன்றாகும். இது அஞ்சு ஆப்பிரிகாட் எனவும் சைபீரிய ஆப்பிரிகாட் எனவும் திபெத்திய ஆப்பிரிகாட் எனவும் வழங்குகிறது இது பிளம் பழத்தோடு வகைபடுத்தப்படும் புரூனசு துணைப்பேரினம் சார்ந்த இனங்களில் ஒன்றாகும். முது வரலாற்றுக் காலத்தில் பரவலாகப் பயிரிடப்பட்டதால், இதன் தாயகம் இன்னமும் உறுதிப்படுத்தவில்லை; என்றாலும் இது ஆசியாவில் ஓரிடத்தில் தோன்றியிருக்கவேண்டும்.  இது பல நாடுகளில் பயிரிடப்படுகிறது. பல இடங்களில் காட்டுக்குள் வளரத் தொடங்கியுள்ளது.

வேர்ச்சொல்லியல்

விவரிப்பு

பண்பாட்டில்  

சீனர்கள் ஆப்பிரிகாட்டை கல்வியுடனும் மருத்துவத்துடனும் தொடர்புபடுத்துகின்றனர். எடுத்துகாட்டாக, 杏壇எனும் செவ்வியல் காலச் சீனச் சொல் ( நேர்டியாக: 'ஆப்பிரிகாட் காவுமேடை')  "கல்வி வட்டம்" எனப்பொருள்படும்,ஈச்சொல் இன்றும் எழுத்தில் வழங்குகிறது. கிமு நான்காம் நூற்றாண்டைச் சேர்ந்த சீன மெய்யியலாளர் சுவாங் சூ கன்பூசியசு தன் மாணவர்களுக்கு ஆப்பிரிகாட் மரங்கள் அட்ர்ந்த சோலையில் பாடம் நடத்தியதாகக் கூறுகிறார். மருத்துவத் தொடர்பு ஆப்பிரிகாட் கொட்டைகளைச் சீனச் செவ்வியல் மருத்துவம் பயன்கொண்டதால் ஏற்பட்டுள்ளது.  தோங் ஃபெங் (董奉) என்ற மருத்துவரின் கதையும் தொடர்பை விளக்குகிறது. அவர் சீன மூ வேந்தர் காலத்தில் வாழ்ந்தார். அப்போது இஅவர் தன் நோயளிகளிடம் பணம் வாங்காமல் அவர்கள் நோய்வாயில் இருந்து மீண்ட பிறகு தன் வளாகத்தில் ஒரு ஆப்பிரிகாட் மரக்கன்றை நடச் சொன்னாராம். எனவே அவ்வளாகம் ஆப்பிரிகாட் சோலையாகிவிட்டதாம்மிச்சோலை வற்றாத அப்பிரிகாட் கொட்டைகளை மருத்துவம் தொடர உதவியுள்ள.  "Expert of the Apricot Grove" (杏林高手)  எனும் சொல் இன்னமும் மருத்துவரைக் குறிப்பிடும் கவிதை உருவகமாகத் திகழ்கிறது.

மேற்கோள்கள்

வெளி இணைப்புக்ள் 

ஆர்மேனியாக்கா
ஆர்மேனியப் பிளம்
பழ மரங்கள்
தாவரவியல் பெயருடையக் கட்டுரைகள்
கொழு

கொழு அல்லது  மண்வெட்டி (hoe) என்பது பண்டைய பன்முக வேளாண், தோட்டவேலைக் கைக்கருவியாகும். இது மண்பண்படுத்தவும் களைநீக்கவும் மண்வெட்டி அகற்றவும் பயிர்வேர்களைக் கெல்லி அகற்றவும் தாவரஞ் சுற்றி மண்குவிக்கவும்  மண்குவியலாக்கவும் விதையிட அல்லது கன்றுநட மேலீடான குழி அல்லது வரிப்பள்ளம் தோண்டவும்  பயன்படுகிறது. கொழுவால் களைநீக்குதலில் மரப்பு மண்ணைக் கிளறுதல் வேர்த்தூவிகளையும் பயிர்மொக்கை அல்லது எச்சங்களையும் வெட்டிக் களைதல் போன்ற பனைகள் அடங்கும். வேர்க்கடலை, உருளைக்  கிழங்குகளை அறுவடை செய்யவும் மண் மேலீடாக அகழ்ந்து வாரப்படும்.

வகைகள்

மேலும் படிக்க
 Evans, Chris, “The Plantation Hoe: The Rise and Fall of an Atlantic Commodity, 1650–1850,” William and Mary Quarterly, (2012) 69#1 pp 71–100.

வெளி இணைப்புகள்

 "Scuffle hoe" or "Dutch hoe" as defined by Memidex/WordWeb dictionary/thesaurus 
 Photographs of horse hoes at Scales And Rural Museum

மேற்கோள்கள்

கொழுக்கள்
தோட்டக் கருவிகள்
வேளாண் கருவிகள்
மரபியல் வரலாறு

மரபியல் வரலாறு   (history of genetics)  அகத்தீனியத் துறவி கிரெகோரி யோகான் மெண்டலின் பணியில் இருந்து தொடங்குகிறது. இவர் 1866 இல் வெளியிட்ட பட்டாணிச் செடி கலப்பினமாக்கம்  பற்றிய ஆய்வுரையில் இருந்து தொடங்குகிறது. இது மெண்டலிய மரபுப்பேறு எனப்பட்ட்து.  இதற்கு முன்பும் பல பத்தாண்டுகள் பின்பு வரையும் பல மரபுப்பேறு சார்ந்த கோட்பாடுகள் வழக்கில் இருந்துள்ளன.

தொடக்கநிலைக் காலநிரல்

மரபன் (டி என் ஏ) காலகட்டம்

மரபன்தொகைக் காலகட்டம்

மேற்கோள்கள்

மேலும் படிக்க

 Elof Axel Carlson, Mendel's Legacy: The Origin of Classical Genetics (Cold Spring Harbor Laboratory Press, 2004.) ISBN 0-87969-675-3

வெளி இணைப்புகள்
 Olby's "Mendel, Mendelism, and Genetics," at MendelWeb
 ""Experiments in Plant Hybridization" (1866), by Johann Gregor Mendel," by A. Andrei at the Embryo Project Encyclopedia
 http://www.accessexcellence.org/AE/AEPC/WWC/1994/geneticstln.html
 http://www.sysbioeng.com/index/cta94-11s.jpg 
 http://www.esp.org/books/sturt/history/
 http://cogweb.ucla.edu/ep/DNA_history.html
 http://news.bbc.co.uk/1/hi/in_depth/sci_tech/2000/human_genome/749026.stm

 
மரபியல்
மரபியல் வரலாறு
கஜேந்திரகாட்

கஜேந்திரகாட் (Gajendragad) (கஜேந்திரகார் எனவும் அழைக்கப்படுகிறது) என்பது இந்தியாவின் கர்நாடகவின் கதக் மாவட்டத்தில் உள்ள ஒரு நகரம் மற்றும் வட்டமாகும். கஜேந்திரகாட் என்ற பெயருக்கு அதன் சொந்த வரலாறு உண்டு. இந்த இடம் மலைவாசத்தலம் மற்றும் மலைப்பகுதிக்கு பெயர் பெற்றது. மாவட்டத்தில் கதக் நகருக்குப் பிறகு அதிக மக்கள் தொகை கொண்ட நகரமாகும். இது கதக்கிலிருந்து 55 கிலோமீட்டர் தொலைவிலும், ஹூப்ளிலியிருந்து 110 கிலோமீட்டரிலும், பெங்களூரிலிருந்து 450 கிலோமீட்டரிலும் உள்ளது.

அறிமுகம் 

கஜேந்திரகாட் (கஜேந்திர-யானை, காட்-கோட்டை), கதக் மாவட்டத்தில் உள்ள ஒரு வரலாற்று இடமாகும். கஜேந்திரகாட் என்ற பெயர் யானை மற்றும் ஒரு கோட்டையின் கலவையாகும். ஏனென்றால், பறவை பார்வையில் நகரம் யானை உடல் போல தோன்றுகிறது. உள்ளூர் மக்கள் பொதுவாக இதை கதா என்று அழைக்கிறார்கள். இது கடகிலிருந்து 55 கி.மீ தூரத்தில் உள்ளது மற்றும் கடக் மாவட்டத்தின் பெரிய நகரங்களில் ஒன்றாகும்.

கஜேந்திரகாட் அதன் மலைகளில் கூட நிலம் இருப்பதால் பட படப்பிடிப்புக்கு பெயர் பெற்றது. பல படங்கள் இங்கு படமாக்கப்பட்டுள்ளது. வீர மடகாரி, பிருந்தாவனம், இராட், ஜானு, பாஹுபரக், பீமா தீரதள்ளி, பர்ஜாரி, ரக்சித் ஷெட்டியின் அவனே சிறீமன் நாராயணா , இராம்போ 2, பாரதே மற்றும் பல கன்னடத் திரைப்படங்கள் இங்கு படமாக்கப்படுள்ளன. கிச்சா சுதீப்பின் பல மொழி திரைப்படமான 'பயில்வான்' என்ற படத்தில் அறிமுகமாகும்போது  'கஜேந்திரகடா' என்ற பெயர் குறிப்பிடப்பட்டுள்ளது. பாலிவுட் நாயகன் சல்மான் கானின் தபாங் 3, தெலுங்குத்  திரைப்படங்களான தமருகம், அல்லுடு சீனு, பிருந்தாவனம், பலுப்பு பார்ஜேரி மற்றும் இன்னும் பல படங்களும் இங்கு படமாக்கப்பட்டுள்ளன.

கலகேசுவரர் கோயில் காரணமாக கஜேந்திரகாத் ஒரு புனித யாத்திரைத் தலமாகும். இது நீண்ட மலைப்பகுதி, மலைவாசத்தலம், திரைப்பட படப்பிடிப்பு இடங்கள், கோட்டை, கலகலேசுவரர் கோயில், திருமண மற்றும் பண்டிகைகளுக்கான ஜவாலி / ஆடை பொருட்களுக்கான சந்தை, காற்றாலைகள், கைத்தறி, கஜேந்திரகாட் குபுசா கானா ஆகியவற்றிற்கு பெயர் பெற்றது.

வரலாறு 

கஜேந்திரகாட் பாதாமி சாளுக்கியர்கள் மற்றும் மேலைச் சாளுக்கியர்களுடன் தொடர்புடைய வரலாற்று இடங்களால் சூழப்பட்டுள்ளது. பாதாமி, அய்கோள், பட்டடக்கல், மகாகுடா, பனசங்கரி, சூடி, இடாகி மற்றும் குடலசங்கமத்தில் உள்ள குக்கனூர் கல்லேஸ்வரத்தில் மகாதேவர் கோயில் போன்ற இடங்கள். குக்னூரில் உள்ள இராஷ்டிரகூடர்களின் நினைவுச்சின்னங்கள் ஆகியவையும் உள்ளன. கஜேந்திரகாட் கோட்டை பேரரசர் சிவாஜியால் கட்டப்பட்டு புதுப்பிக்கப்பட்டது.

கஜேந்திரகாட் ஒப்பந்தம் 
2 வது மைசூர் போருக்குப் பிறகு, திப்பு சுல்தான் மராட்டியர்களுடனும் ஐதராபாத் நிசாமுடனும் (1786-87 காலத்தில்) ஆயுத மோதலில் ஈடுபட வேண்டியிருந்தது. இப்போர் கஜேந்திரகாட் ஒப்பந்தத்துடன் போர் முடிந்தது..

பதே அலிகானால் கைப்பற்றப்பட்ட கஜேந்திரகாட்டின் கோட்டையும் வட்டத்தையும் மராட்டிய அரசு திரும்பப் பெற்றது. கஜேந்திரகாட் ஒப்பந்தத்தின்படி பாதி மாகாணம் நவாபுக்கு ( நிசாம் கி.பி. 1786-87) சரணடைந்தது. மீதமுள்ளவை தௌலத்ராவ் கோர்படெவுக்கு வழங்கப்பட்டன ( அவரிடமிருந்து ரூ .50,001 எடுக்கப்பட்டது).

குறிப்புகள் 

கதக் மாவட்டத்திலுள்ள ஊர்களும் நகரங்களும்
கர்நாடகாவில் உள்ள சிவன் கோயில்கள்
கருநாடகக் கோட்டைகள்
கர்நாடக வரலாறு
கருநாடக மாநிலத்திலுள்ள ஊர்களும் நகரங்களும்
புவியியல் தொடர்பான குறுங்கட்டுரைகள்
தங்கடகி, கர்நாடகா

தங்கடகி (Tangadagi) என்பது இந்தியாவின் கர்நாடக மாநிலத்தின்  மாவட்டத்தில் முத்தேபிகல் வட்டத்திலுள்ள ஒரு  கிராமம் ஆகும்

புள்ளிவிவரம் 
2011 ஆம் ஆண்டு மேற்கோள்ளப்பட்ட இந்திய மக்கள் தொகை கணக்கெடுப்பின்படி, தங்கடகி கிராமத்தின் மொத்த மக்கள் தொகை 3162 பேர் ஆகும். இவர்களில் 1549 ஆண்களும் மற்றும் 1613 பெண்களும் அடங்குவர்.

மேலும் காண்க 

 குல்பர்கா 
 ஜெவர்கி
 குடலசங்கமம் 
 முத்தேபிகல் 
 பாகல்கோட்

மேற்கோள்கள் 

கர்நாடக வரலாறு
கருநாடக மாநிலத்திலுள்ள ஊர்களும் நகரங்களும்
கர்நாடகப் புவியியல்
ஜான்வி கபூர்

ஜான்வி கபூர் (பிறப்பு 7 மார்ச்சு 1997) ஓர் இந்திய திரைப்பட நடிகையாவார். இவர் ஹிந்தி திரைப்பட துறையில் பணியாற்றி வருகிறார். இவர் ஸ்ரீதேவி மற்றும் போனி கபூர் ஆகியோருக்கு மகளாகப் பிறந்தார்.

ஆரம்ப வாழ்க்கை 
ஜான்வி கபூர் 1997ஆம் ஆண்டு மார்ச்சு மாதம் 7ஆம் நாள் இந்திய நடிகை திருமதி.ஸ்ரீதேவி மற்றும் திரைப்பட தயாரிப்பாளர் திரு.போனி கபூர் தம்பதியருக்கு மகளாகப் பிறந்தார். இவருக்கு குஷி கபூர் என்ற ஒரு இளைய சகோதரி மேலும் அர்ஜுன் கபூர் மற்றும் அன்சுலா கபூர் என இரு ஒன்றுவிட்ட உடன்பிறப்புகள் உள்ளனர்.  ஜான்வி கபூர் நடிகர் அனில் கபூர் மற்றும் சஞ்சய் கபூர் அவர்களின் உறவினர் ஆவார்.  இவர் தன் பள்ளிப் படிப்பை மும்பையில் உள்ள திருபாய் அம்பானி சர்வதேச பள்ளியில் பயின்றார். இந்தித் திரைப்பட துறைக்கு வரும் முன்பே இவர் கலிபோர்னியாவில் உள்ள லீ ஸ்டார்பெர்க் திரையரங்கு மற்றும் சினிமா நிறுவனத்தில் நடிப்புக்கான படிப்பை மேற்கொண்டார்.

மேற்கோள்கள்

வாழும் நபர்கள்
1997 பிறப்புகள்
அறுவாள்

அறுவாள் (scythe) (, ) புல் அறுக்கும் அல்லது கதிர் அறுக்கும் வேளாண்/தோட்டக் கருவியாகும். மிது பணியில் அரிவாளைப் போன்றதே. ஆனால் கட்டமைப்பில் வேறுபட்டதாகும். இது பின்னர் இழுபொறிகளால் பதிலீடு செய்யப்பட்டாலும் இன்னமும் ஐரோப்பா, ஆசியாவில் பயன்பாட்டில் உள்ளது.

மேற்கோள்கள்

வெளி இணைப்புகள்

 Scythe Network , a site dedicated to modern usage, with links to numerous equipment suppliers in North America.
 
 
அறுவாள்கள்
தோட்டக் கருவிகள்
அலகு ஆயுதங்கள்
வேளாண் கருவிகள்
கூரைவீடு

கூரைவீடு   (penthouse)    என்பது "இணைப்புக் கட்டிடம்" அல்லது "பின்னிணைப்பு" எனப்படும் கூறையில் கட்டப்படும் வீடாகும். இதன் முன்னோட்டு பிரெஞ்சு நாட்டுப்புற வழக்கான சரிவு எனப் பொருள்படும் பெண்டெ என்பதில் இருந்து பெறப்பட்டதாகும். வீடு வழக்கமான ஆங்கிலச் சொல்லாகும். இது அடுக்குமாடிக் கட்டிட்த்தில் அல்லது உணவு விடுதியில் மிக உயர்ந்த தளத்தில் கட்டப்படும் வீடு அல்லது இணைகட்டிடமாகும். இவை வழக்கமான அடுக்கு வீட்டில் இருந்து வேறுபடுவது இதன் ஆடம்பர கட்டமைப்பிலும் ஏந்துகளிலுமாகும்.  முதலில் இது அடுக்குமாடி வளாகத்துக் கூரையில் கட்டப்பட்ட சிறிய விட்டையே குறிப்பிட்டது.

குறிப்புகள்

மேற்கோள்கள்

வெளி இணைப்புகள் 

 

அடுக்கக வகைகள்
அச்சாபல், பாரமுல்லா

அச்சாபல் (Achabal) என்பது ஜம்மு-காஷ்மீர், பாரமுல்லா மாவட்டத்தில் உள்ள ஒரு கிராமமாகும். இது சோப்பூர் நகரத்திலிருந்து 5 கிலோமீட்டர் தொலைவில் உள்ளது. இலோரிகாமா, அல்சாபா காலனி, இலதூரா மற்றும் பெரோசுபோரா போன்ற ரபியாபாத்தின் முக்கிய கிராமங்களால் இந்த கிராமம் சூழப்பட்டுள்ளது. இந்த கிராமத்தை தேசிய நெடுஞ்சாலை மூலம் பெரோஸ்போரா-அச்சாபல் இணைப்பு சாலையிலிருந்து அணுகலாம், இது கந்த்வாரா, குப்வாரா மற்றும் காஷ்மீரின் பிற வடக்கு பகுதிகளுடன் இணைகிறது. இலதூரா-சோப்பூர் சாலை வழியாகவும் இதை அணுகலாம். அச்சாபல் ரபியாபாத்தின் மிகவும் முன்னேறிய மற்றும் பணக்கார கிராமம் என்று கூறப்படுகிறது. பாபா வளாகத்தில் அமைக்கப்பட்டுள்ள ஜே & கே வங்கி கொண்ட காஷ்மீரில் உள்ள சில கிராமங்களில் இதுவும் ஒன்றாகும். அச்சாபல் மாவட்ட பாரமுல்லாவில் உள்ள ஒரு பிரபலமான கிராமம்.

கல்வி 
அச்சாபல் கிராமத்தில் அரசு நடத்தும் ஒரு உயர்நிலைப் பள்ளி மற்றும் சுமார் 6 நடுத்தர மற்றும் தொடக்கப் பள்ளிகள் உள்ளன. இது ஒரு தனியார் உயர்நிலைப் பள்ளியையும் கொண்டுள்ளது, ஷேக் உல் ஆலம் பொதுப் பள்ளி, இது ஆகாப் கமிட்டியால் நடத்தப்படுகிறது. இந்த கிராமத்தில் பல மருத்துவர்கள் மற்றும் பொறியியலாளர்கள் உருவாகியுள்ளனர். கல்வியைப் பொருத்தவரை, 2011 ஆம் ஆண்டு மக்கள் தொகை கணக்கெடுப்பின்படி அச்சாபல் கிராமத்தில் கல்வியறிவு விகிதம் 83.6% ஆகும்.

மதம் 
இந்த கிராம மக்கள் அனைவரும் சுன்னி முஸ்லிம்கள் . இந்த கிராமத்தில் ஒரு ஜாமியா மஸ்ஜித் மற்றும் ஆறு மசூதிகள் உள்ளன. அவை அசுதான்போரா, கோரிபோரா-நசீன்போரா, பட்போரா மற்றும் சோடிபோரா போன்ற அந்தந்த மொகல்லாக்களில் அமைந்துள்ளன. ஜாமியா மஸ்ஜித் பிரதான சௌக் மாலிக்போராவில் அமைந்துள்ளது. அச்சாபலுக்கு இரண்டு தாருல் உலூம்கள் உள்ளன. ஒன்று பிரதான சௌக்கிலும் மற்றொன்று சோடிபோராவிலும் உள்ளன.

சுகாதாரம் 
இந்த கிராமத்தில் ஒரு அரசு ஆரம்ப சுகாதார மையம் உள்ளது. இது குறைந்த அடிப்படை வசதிகளைக் கொண்டுள்ளது. எனவே நோயாளிகள் சிறந்த சுகாதார வசதிகளைத்தேடி சோப்பூர், பாரமுல்லா நகரங்ளுக்குச் செஇகிறார்கள். இந்த கிராமத்தில் உள்ளூர் மருத்துவர்களின் 3 மருத்துவமனைகள் உள்ளன. இதில் ஒன்றை நசீன்போராவில் மருத்துவர் கக் கசன் மாலிக் நடத்துகிறார், அசுதான்போராவில் மருத்துவர் முக்தர் பாபா நடத்தும் இரண்டாவது மற்றும் மருத்துவர் பிர்தசு மாலிக் நடத்தும் ஜாமியா மஸ்ஜித் அருகே மாலிக்போராவில் மூன்றாவது மருத்துவமனை உள்ளன.

மேற்கோள்கள்

ஜம்மு காஷ்மீர் புவியியல்
ஜம்மு காஷ்மீர் மாநிலத்திலுள்ள ஊர்களும் நகரங்களும்
பொம்முக்குட்டி அம்மாவுக்கு

பொம்முக்குட்டி அம்மாவுக்கு என்பது 3 பெப்ரவரி 2020 முதல் 5 திசம்பர் 2020 ஆம் ஆண்டு வரை விஜய் தொலைக்காட்சியில் திங்கள் முதல் சனிக்கிழமை வரை பகல் 1 மணிக்கு ஒளிபரப்பான தொலைக்காட்சி நாடகத் தொடர் ஆகும்.  இது ஸ்டார் ஜல்சா தொலைக்காட்சியில் ஒளிபரப்பான 'மா டோமே சேர கும் அஷெனே' என்ற வங்காள மொழித் தொடரின் மறு ஆக்கம் ஆகும்.

இந்த தொடரில் 'ரித்வா' என்பவர் பொம்மி என்ற கதாபாத்திரத்தில் நடிக்க, இவருடன் ரஷ்மிதா ரோஜா, கிரண், ஸ்ரீதேவி, ராஜ்குமார், நீபாபோன்ற பலர் நடித்துள்ளார்கள். குளோபல் வில்லேஜர்ஸ் நிறுவனம் சார்பில் இயக்குநர் பிரவீன் பென்னட் என்பவர் தயாரித்து மற்றும் இயக்கியுள்ளார்.

நடிகர்கள்

முதன்மை கதாபாத்திரம்
 ரித்வா - பொம்மி/ஆர்த்தி
 ரஷ்மிதா ரோஜா - மீரா 
 கிரண் - பிரகாஷ்

துணைக் கதாபாத்திரம்
 ஸ்ருதி - பிரபா
 ராஜ்குமார் - தேவா
 ஸ்ரீதேவி - ரத்னா
 நீபா - வேணி
 சப்பினம் - அனு
 பிரவீன் - கெளதம் 
 வைஷாலி - ஸ்வப்னா

நடிகர்களின் தேர்வு
இது ஒரு குடும்பம் சார்ந்த தொடர். இந்த தொடரில் வம்சம் தொடரில் நடித்த ஜெயஸ்ரீயின் மகள் முதல் முதலில் தொலைக்காட்சி தொடரில் நடித்துள்ளார். இவர் சூப்பர் மாம் 1.0 என்ற ஜீ தமிழ் குழந்தைகள் நிகழ்ச்சியில் பங்கு பெற்றுள்ளார். இவருடன் கனா காணும் காலங்கள் என்ற தொடரில் நடித்த கிரண் நடிக்கின்றார். கன்னட தொலைக்காட்சி நடிகை ரஷ்மிதா ரோஜா என்பவர் மீரா என்ற கதாபாத்திரம் மூலம் தமிழ் தொலைக்காட்சித் துறைக்கு அறிமுகமாகிறார். இவர்களுடன் ராஜ்குமார் மற்றும் ஸ்ருதி ஒரு முக்கிய கதாபாத்திரங்களில் நடித்துள்ளார்கள்.

சர்வதேச ஒளிபரப்பு
 இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

மேற்கோள்கள்

வெளி இணைப்புகள்
 

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குழந்தைகள் தொலைக்காட்சி தொடர்கள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2020 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
அகிங்கம்

அகிங்கம் (Akingam) என்பது தெற்கு காஷ்மீரில் உள்ள ஒரு கிராமம் மற்றும் இந்திய மாநிலமான ஜம்மு-காஷ்மீரில் அனந்த்நாக் மாவட்டத்தில் புதிதாக உருவாக்கப்பட்ட வட்டமாகும். இது அனந்த்நாகில் உள்ள லால் சௌக்கிலிருந்து சுமார் 14.2 கிலோமீட்டர் (8.8 மைல்) தொலைவில் உள்ளது. இது அச்சாபல் மற்றும் கோகர்நாக் சுற்றுலா தலங்களுக்கு ஒரு வழியாக உள்ளது. வருவாய் பதிவுகளில், அகிங்கம் கிராமம் இன்னும் மகான் சிவ பகவதி என்று அழைக்கப்படுகிறது. அருகிலுள்ள கிராமங்கள் மொக்ரிபுரா, கில்லர், படாசுகம், கார்த்போரா மற்றும் படூரா ஆகியன.

புள்ளி விவரங்கள் 
2011 இந்திய மக்கள் தொகை கணக்கெடுப்பின்படி , அகிங்கத்தில் 5,007 பேர் இருந்தனர். 755 குடும்பங்கள் வசித்து வந்தனர். இதில் 2,026 தொழிலாளர்கள் . 2,579 ஆண்களும், 2,428 பெண்களும் இருந்தனர். அகிங்கத்தின் மொத்த மக்கள் தொகையில் 17.93%, 898 பேர், 0-6 வயதுடைய குழந்தைகள். 

அகிங்கத்தின் சராசரி பாலின விகிதம் 941 பெண்களும், 1,000 ஆண்களும் என இருந்தது. இது ஜம்மு-காஷ்மீரின் மாநில சராசரியை விட 889: 1000 ஆக இருந்தது. அகிங்கத்தின் குழந்தை பாலின விகிதம் ஜம்மு-காஷ்மீரின் சராசரியை விட 848: 1000 முதல் 862: 1000 வரை குறைவாக இருந்தது. 

2011 ஆம் ஆண்டில், அகிங்கத்தின் கல்வியறிவு விகிதம் 67.41% ஆகவும், ஜம்மு-காஷ்மீரின் கல்வியறிவு விகிதம் 67.16% ஆகவும் இருந்தது. அகிங்கத்தின் ஆண் கல்வியறிவு விகிதம் 76.40% ஆகவும், பெண் கல்வியறிவு விகிதம் 58.09% ஆகவும் இருந்தது.

அடிப்படை வசதிகள் 
இமயமலை மலைத்தொடரின் அடிவாரத்தில்  ஒரு அரசு மேல்நிலைப்பள்ளி உள்ளது. இது அகிங்கத்திலிருந்து 200 மீட்டர் (தோராயமாக) தொலைவில் அமைந்துள்ளது. 

அரசு முதன்மை சுகாதார மையம் ஒன்று   20 மீட்டர் தொலைவில் உள்ளது 

நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசாங்கத்தால் அகிங்கம் சுற்றுலா கிராமத்தின் நிலையை கொண்டுள்ளது. அகிங்கம் கிராமம் காஷ்மீரி பண்டிதர்களின் பந்த் கலைஞர்களைக் கொண்டிருந்தது. ஆனால் அவர்கள் 1990 ல் கிராமத்தை விட்டு வெளியேறினர். அகிங்கம் மக்கள் ஆழ்ந்த சூபி மற்றும் தோற்றத்தில் தத்துவவாதிகள் ஆவர். 

அகிங்கம் பல பாரம்பரிய மற்றும் புனித தளங்களால் சூழப்பட்டுள்ளது. இது பழமையான ஜாமியா மஸ்ஜித் (போனகம்), மிகப்பெரிய ஜாமியா மஸ்ஜித் ஷரீப் பெத்காம், ஜியாரத் ஷரீப் சதா ரேஷி சாஹிப் மற்றும் இஸ்லாமிய துறவி ஷா-இ-அஸ்ரரின் ஜியாரத் ஷரீப் ஆகியவற்றைக் கொண்டுள்ளது. இதற்கு நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசு சுற்றுலா கிராமத்தின் அந்தஸ்தை வழங்கியது. .

சிவ பகவதி கோயில் 
ஜகதாம்பாவின் புகழ்பெற்ற ஆலயம் ஸ்ரீ சிவ பகவதி ஜம்மு-காஷ்மீர் கரையான அகிங்கத்திலிருந்து 240–250 மீட்டர் (தோராயமாக) அமைந்துள்ளது. தேவதாரு மற்றும் பரந்த மேய்ச்சல் நிலங்களுடன் அழகான காடுகளின் அடிவாரத்தில் இந்த ஆலயம் அமைந்துள்ளது. சிவ பகவதி கோயில் இப்பகுதியின் பழமையான புனித இடமாகும்.

மேற்கோள்கள்

வெளியிணைப்புகள் 
'Run for laughter' held to promote Welcome 2 Karachi  in The Times Of India
Mata Shiva Bhagwati’s birthday celebrated at Akingam Achabal - Scoop News Jammu Kashmir in The scoop news
Shiva Bhagwati Jayanti on June 21 in The daily excelsior
Mata Shiva Bhagwatiâs birthday celebrated at Akingam Achabal in The world news
- Places - Glorious India in The Glorious India
census 2011

ஜம்மு காஷ்மீர் புவியியல்
ஜம்மு காஷ்மீர் மாநிலத்திலுள்ள ஊர்களும் நகரங்களும்
அச்சாபல்

அச்சாபல் (Achabal)  (உள்ளூரில் அச்வல் எனவும் அழைக்கப்படும்) இந்தியாவின் ஜம்மு காஷ்மீர் ஒன்றிய பிரதேசத்தில் உள்ள அனந்த்நாக் மாவட்டத்தில் உள்ள ஒரு நகரமாகும். 

அனந்த்நாக் நகரிலிருந்து 9.1 கி.மீ தூரத்தில் உள்ள அச்சாபல் ஒரு முக்கியமான சுற்றுலா தலமாகும். முகலாயர்களால் வளர்க்கப்பட்ட ஒரு தோட்டத்தால் சூழப்பட்ட ஒரு பழங்கால நீரூற்றுக்கு இந்த இடம் குறிப்பிடத்தக்கது. தோட்டத்தின் மேல் பகுதி கி.பி 1616 இல் மாலிகா நூர் ஜெஹான் பேகத்தால் 'பாக்-இ-பேகம் அபாத்' என்று அழைக்கப்பட்டது. மேலும் சாஹிப் அபாத் என்வும் புகழ்பெற்றது. இதில் ஒரு தர்க்கரீதியான விளக்கில் வெப்பம் பெறும் நீர் புதையல் உள்ளது. . 

முகலாய பேரரசர்களால் சிறிய அருவிகளும் நீரூற்றுகளும் அமைக்கப்பட்டுள்ளன. தோட்டத்தில் இருக்கும் ஒரு மசூதி முகலாய இளவரசர் தாரா ஷிக்வாவால் கட்டப்பட்டதாக நம்பப்படுகிறது. அச்சாபல் ஒரு காலத்தில் பேரரசி நூர் ஜெஹானுக்கு ஒரு மகிழ்ச்சியான இடமாக இருந்தது. ஒரு மீன் கூடமும் அருகிலேயே அமைந்துள்ளது. அச்சாபல் தோட்டங்கள் என்று அழைக்கப்படும் முகலாய தோட்டத்தின் தளம் அச்சாபல் ஆகும் .

நிலவியல் 
அச்சாபல் 33.68 ° தெற்கு 75.23 ° கிழக்கில் அமைந்துள்ளது. இது சராசரி கடல் மட்டத்திலிருந்து 1936 மீட்டர் (6352 அடி) உயரத்தில் உள்ளது.

வரலாறு 
கி.பி 15 ஆம் நூற்றாண்டில் அச்சாபல் காஷ்மீர் இராச்சியத்தின் ஒரு பகுதியாக இருந்து வருகிறது. முன்னதாக இது " காஷ்மீரியத்தின் " கீழ் இருந்தது - காஷ்மீர் மக்களின் "சமூக மற்றும் கலாச்சார உணர்வு" உருவாக்கப்பட்டது. 

முகலாய பேரரசர்களான அக்பர், முகலாய பேரரசர் ஜஹாங்கிர், காஷ்கரின் சுல்தான் சைத் கான், சுல்தான் கியாஸ்-உத்-தின் ஜைன்-உல்-அபிதீன், முகலாய பேரரசி நூர் ஜஹான், தாரா ஷிகா மற்றும் பலர் இந்த இடத்தை ஆட்சி செய்துள்ளனர்.

புள்ளிவிவரங்கள் 
2001 இந்திய மக்கள் தொகை கணக்கெடுப்பில், அச்சாபலின் மக்கள் தொகை 5835 ஆகும். ஆண்களில் 53% மக்களும், பெண்கள் 47% பேரும் உள்ளனர். அச்சாபலின் சராசரி கல்வியறிவு விகிதம் 65% ஆகும். இது தேசிய சராசரியான 59.5% ஐ விட அதிகமாகும். ஆண்களில் 65% மற்றும் பெண்கள் 35% கல்வியறிவு பெற்றவர்கள். மக்கள் தொகையில் 12% 6 வயதுக்குட்பட்டவர்கள்.

மேற்கோள்கள் 

ஜம்மு காஷ்மீர் புவியியல்
ஜம்மு காஷ்மீர் மாநிலத்திலுள்ள ஊர்களும் நகரங்களும்
சத்ய பால் அகர்வால்

சத்ய பால் அகர்வால் (Satya Paul Agarwal) இவர் ஒரு இந்திய நரம்பியல் அறுவை சிகிச்சை நிபுணரும், கல்வியாளரும் மற்றும் பொது சுகாதார இவர் இந்திய செஞ்சிலுவை சங்கத்தின் தற்போதைய பொதுச்செயலாளரராகவும் இருக்கிறார். மருத்துவம் மற்றும் பொது சுகாதாரத் துறைகளில் இவர் செய்த சேவைகளுக்காக இந்திய அரசு 2010 ல் வருக்கு மூன்றாவது மிக உயர்ந்த குடிமகன் விருதான பத்ம பூசண் விருது  வழங்கியது.

தொற்றுநோய் கட்டுப்பாட்டு நடவடிக்கைகள் மற்றும் 2004 சுனாமி போன்ற பல பேரழிவு நிவாரண நடவடிக்கைகளின் போது அகர்வால் தீவிரமாக செயல்பட்டார். அதற்காக இவருக்கு ஹென்றி துனன்ட் பதக்கம் வழங்கப்பட்டது. இவர் பல புத்தகங்களையும் கட்டுரைகளையும் எழுதியுள்ளார். இவர் உடல்நலம் குறித்த செஞ்சிலுவை சங்கம் மற்றும் செம்பிறை சட்டப்பூர்வ கூட்டங்களின் செய்தித் தொடர்பாளராக இருக்கிறார். பாதுகாப்பான நீர் மற்றும் மேம்பட்ட சுகாதாரத்திற்கான அணுகல் சார்ந்த   கருத்தரங்குகள் மற்றும் மாநாடுகளில் பல விரிவுரைகள் மற்றும் முக்கிய உரைகளை நிகழ்த்தியுள்ளார்

பதவிகள் 

 2005 முதல் இந்திய செஞ்சிலுவை சங்கத்தின் பொதுச் செயலாளர்  
 நிலையான வளர்ச்சி மற்றும் சுகாதாரம் குறித்த சர்வதேச செஞ்சிலுவை சங்கத்தின் ஆலோசனைக் குழுவின் தலைவர்   - சர்வதேச செஞ்சிலுவை சங்கம் மற்றும் செம்பிறை கூட்டமைப்பு  
 சுகாதார சேவைகள் பணிப்பாளர் நாயகம் , இந்திய அரசு   - 1996 முதல் 2005 வரை  
 இந்திய காசநோய் சங்கத்தின் தலைவர்

விருதுகள் மற்றும் அங்கீகாரங்கள் 

 பத்ம பூசண்   - 2010  
 பஞ்சாப் பல்கலைக்கழகம்   - 2007  
 காசநோய்க்கான வாழ்க்கை நேர சாதனை விருது   - 2005   
 மருத்துவர் பி.சி.ராய் சிறந்த மருத்துவ நபருக்கான மரு. பி. சி. ராய் விருது   - 2002   
 ஹென்றி துனன்ட் பதக்கம் - சர்வதேச செஞ்சிலுவை சங்கம் மற்றும் செம்பிறை இயக்கம்   
 பெல்ஜிய செஞ்சிலுவைச் சங்கம்  தங்கப் பதக்கம், 2014

எழுத்துக்களில்

வெளி இணைப்புகள் 
 Meeting with Ban Ki Moon, UN Secretary General
 Reference on Rate MDs
 Times of India news
 ND TV news
 Padma Awards report
 Reference on Pearson General Knowledge Manual – 2011

குறிப்புகள் 

வாழும் நபர்கள்
பத்ம பூசண் விருது பெற்றவர்கள்
மரு. பி. சி. ராய் விருது பெற்றவர்கள்
2019-20 ஆஸ்திரேலிய புதர்த்தீ பருவநிலை

2019-20 ஆஸ்திரேலிய புதர்த்தீ பருவநிலை என்பது 2019 ஆம் ஆண்டு ஜூன் மாதம் முதல் தற்போது வரையில் ஆஸ்திரேலியா நாடு தழுவிய குறிப்பாக தென்கிழக்குப் பகுதியில் ஏற்பட்டு வரும் காட்டுத்தீ வகையாகும். 2020ஆம் ஆண்டு சனவரி மாதம் 14ஆம் நாள் வரையில் தோராயமாக , அளவு பரப்பளவு மற்றும் தோராயமாக 5,900 கட்டிடங்கள் (சுமார் 2,204 வீடுகள் உட்பட) எரிந்து நாசமானது. மற்றும் இந்த காட்டுத்தீக்கு 29 நபர்களாவது இறந்திருக்கலாம் என அஞ்சப்படுகிறது. தோராயமாக சுமார் 100 கோடி  விலங்கினங்கள் காட்டுத்தீயில் இறந்துள்ளது மற்றும்  சில அரிய வகை உயிரினங்கள் அழிவு நிலைக்கு வந்துள்ளது. The bushfires are regarded by the நியூ சவுத் வேல்ஸ் நகர தீயணைப்பு சேவை  இந்த கடுமையான காட்டுத்தீ தனக்கு அறிந்து வரலாற்றிலேயே மிக மோசமான புதர்த்தீ ஆகும் என அறிவித்துள்ளது. 2019ஆம் ஆண்டு திசம்பர் மாதம் நியூ சவுத் வேல்ஸ் அரசாங்கம் இந்த புதர்த்தீயினால் ஏற்பட்ட வரலாறு காணாத வெப்பம் மற்றும் வறட்சி காரணமாக அவசர நிலை பிரகடனம் செய்துள்ளது.

மேற்கோள்கள்

காட்டுத்தீ
சஞ்சீவ்

சஞ்சீவ் என்பவர் தமிழ்நாட்டு திரைப்படம் மற்றும் தொலைக்காட்சி நடிகர் ஆவார். இவரின் இயற் பெயர் சயீத் ஆகும்.  திரையுலகிற்காக சஞ்சீவ் கார்த்திக் எனும் பெயரைச் சூட்டிக்கொண்டார். இவர் விஜய் தொலைக்காட்சியில் ஒளிபரப்பான ராஜா ராணி என்ற தொடரில் நடித்ததன் மூலம் தமிழர்கள் மத்தியில் அறியப்படும் நடிகர் ஆவார்.

ஆரம்ப வாழ்க்கை 
சஞ்சீவ் ஜூலை 17, 1989 அன்று கோவையில் தமிழ்நாட்டில் ஒரு இஸ்லாமிய தமிழர் குடும்பத்தில் பிறந்தார். கோவையில் உள்ள ஜெய்சி மேல்நிலைப்பள்ளியில் தனது படிப்பை முடித்து ஸ்ரீ இராமகிருஷ்ணா பொறியியல் கல்லூரியில் பட்டம் பெற்றார்.

தனிப்பட்ட வாழ்க்கை 
இவருடன் ராஜா ராணி என்ற தொடரில் நடித்த நடிகை ஆலியா மானசா என்பவரை காதலித்து 2019ஆம் ஆண்டு இஸ்லாம் முறைப்படி திருமணம் செய்து கொண்டார்.

நடிப்புத்துத்துறை 
இவர் 2008ஆம் ஆண்டு கலைஞர் தொலைக்காட்சியில் ஒளிபரப்பான ஆட்டம் பட்டம் என்ற நடன போட்டியில் போட்டியாளராக பங்கு பெற்றார். இந்த நிகழ்ச்சியை நடன இயக்குநர் கலா என்பவர் தயாரித்துள்ளார். அதை தொடர்ந்து அபூர்வா என்ற மலையாளத் திரைப்படத்தின் மூலம் நடிப்புத்துறைக்கு அறிமுகமானார்.

2009 இல் குளிர் 100 ° என்ற கல்லூரி சார்ந்த திரைப்படம் மூலம் கதாநாயகனாக தமிழ்த் திரைப்படத்துறைக்கு அறிமுகமானார். அதை தொடர்ந்து காதல் தோழி (2009), நீயும் நானும் (2010), சகாக்கள் (2011), ஆங்கில படம் (2018) போன்ற பல திரைப்படங்களில் கதாநாயகனாக நடித்துளளார்.

2017 இல் விஜய் தொலைக்காட்சியில் ராஜா ராணி என்ற தொடரில் கார்த்திக் என்ற கதாபாத்திரத்தின் மூலம் சின்னத்திரைக்கு நடிகராக அறிமுகமானார். இந்த தொடர் இவருக்கு பெரிய வெற்றியை கொடுத்தது. திரைப்படத்திரையில் அடையாத வெற்றியை தொலைக்காட்ச்சி துறை மூலம் வெற்றிகொண்ட  நடிகர்களில் இவரும் ஒருவர். இந்த தொடரின் வெற்றியை அடுத்து தற்பொழுது அதே தொலைக்காட்சியில் 2019 இல் காற்றின் மொழி என்ற தொடரில் சந்தோஷ் என்ற கதாபாத்திரத்தில் நடித்து வருகின்றார். இவருக்கு ஜோடியாக பிரியங்கா நடிக்கின்றார்.

தொடர்கள்

மேற்கோள்கள் 

1989 பிறப்புகள்
வாழும் நபர்கள்
தமிழ்நாட்டு நடிகர்கள்
தமிழ்த் தொலைக்காட்சி நடிகர்கள்
தமிழ்நாட்டு தொலைக்காட்சி பிரமுகர்கள்
தமிழ்த் திரைப்பட நடிகர்கள்
தமிழ் தொலைக்காட்சி நடனப்போட்டி போட்டியாளர்கள்
இந்திய முஸ்லிம்கள்
தமிழ் முசுலிம் நபர்கள்
அக்சய் குமார் ஜெயின்

அக்‌ஷய் குமார் ஜெயின் (Akshay Kumar Jain)  (1915-1993) இவர் ஓர் இந்திய சுதந்திர ஆர்வலரும், எழுத்தாளரும், பத்திரிகையாளரும் மற்றும் டைம்ஸ் குழுமத்திற்கு சொந்தமான இந்தி நாளிதழான 'நவபாரத் டைம்ஸ் என்ற இதழின் ஆசிரியருமாவார்.  இவர் தேசிய ஊடகவியலாளர்கள் சங்கத்தின் (இந்தியா) நிறுவனர்களில் ஒருவராக இருந்தார். மேலும் 1972 இல் அமைப்பு உருவாக்கப்பட்டபோது அதன் வரவேற்புக் குழுவின் தலைவராகவும் இருந்தார்.

ஆரம்ப கால வாழ்க்கை 
1915 டிசம்பர் 30, அன்று இந்திய உத்தரபிரதேச மாநிலத்தின் அலிகார் மாவட்டத்தில் உள்ள பிஜைகரில் திவானாக இருந்த உரூப் கிசோர் ஜெயினுக்கு மகனாகப் பிறந்தார். ஜெயின் 1938 இல் இந்தூரின் கோல்கர் அறிவியல் கல்லூரியில் பட்டம் பெற்றார். அதைத் தொடர்ந்து 1940 இல் அலிகார் பல்கலைக்கழகத்தில் சட்டத்தில் பட்டம் பெற்றார் (எல்.எல்.பி)   . இந்த காலகட்டத்தில், இவர் இந்திய சுதந்திர இயக்கத்துடன் தொடர்பு கொண்டு 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றார்.

தொழில் 
1949 ஆம் ஆண்டில் டெய்லி சைனிக் என்ற இடத்தில் தனது வாழ்க்கையைத் தொடங்கினார், மேலும் 1946 ஆம் ஆண்டில் தினசரி நிறுவப்பட்டபோது நவபாரத் டைம்ஸில் சேருவதற்கு முன்பு இந்துஸ்தான் சமச்சார்,  சுதர்சன் வார இதழ் (ஆசிரியர் 1940) மற்றும் வீர் (1940–46) ஆகியவற்றுடன் தொடர்பு கொண்டிருந்தார்.  1977 இல் ஓய்வுபெறும் வரை 31 ஆண்டுகள் அதன் தலைமை ஆசிரியராக இருந்தார்.

அகில இந்திய செய்தித்தாள் தொகுப்பாளர்கள் மாநாட்டின் (1964 மற்றும் 1967) இரண்டு அமர்வுகளுக்கு ஜெயின் தலைமை தாங்கினார். மேலும் இரண்டு முறை இந்திய பத்திரிகை அமைப்பின் உறுப்பினராக பணியாற்றினார். இவர் சமச்சார் பாரதி என்ற செய்தி நிறுவனத்தின் இயக்குநர்கள் குழுவின் தலைவராக இருந்தார், இந்தி பத்ரகர் சங்கத்திற்கு தலைமை தாங்கினார். பத்திரிகை சுதந்திரம் மற்றும் நியாயமான பத்திரிகை நடைமுறைகளை ஊக்குவிக்கும் உலகளாவிய அமைப்பான சர்வதேச பத்திரிகை நிறுவனத்தில் உறுப்பினராக இருந்தார். இவர் இந்தி மொழியில் பல புத்தகங்களை வெளியிட்ட்டுள்ளர். அதில் இயாதா ராகி முலகதெம்  மற்றும் பகபனா கி பேதம் ஆகியவை அடங்கும் .  இலக்கியம் மற்றும் பத்திரிகை ஆகியவற்றில் இவர் செய்த பங்களிப்புகளுக்காக இந்திய அரசு 1967 ஆம் ஆண்டில் மூன்றாவது மிக உயர்ந்த குடிமகன் கௌரவமான பத்ம பூசண்  விருதினை இவருக்கு வழங்கியது. சாகித்ய இரத்னா விருதினை 1970இல் பெற்ற ஜெயின், 1993 மார்ச் 31, அன்று, தனது 78 ஆவது வயதில் இறந்தார்.

மேற்கோள்கள்

வெளி இணைப்புகள் 
 

1993 இறப்புகள்
1915 பிறப்புகள்
பத்ம பூசண் விருது பெற்றவர்கள்